laion/Wikipedia-Exotic huggingface dataset:
Messier 96

Messier 96 (ka M96 ja NGC 3368) on spiraalgalaktika, mis asub Lõvi tähtkujus. Galaktika avastas 20. märtsil 1781 Prantsuse astronoom Pierre Méchain. Méchain teatas oma avastusest Charles Messierile, kes nelja päeva pärast kinnitas leiu ning lisas selle oma kataloogi. Messier 96 on umbes sama massi ja suurusega nagu Linnutee ja asub Maast 35 miljoni valgusaasta kaugusel. Galaktikast lähtuva gammakiirguse kõikumine viitab ülimassiivse musta augu olemasolule galaktika tuumas. Musta augu mass on vahemikus 1,5×106 kuni 4,8×107 Päikese massi. 9. mail 1998 vaadeldi galaktikas toimunud supernoovat SN 1998bu. Supernoova heledus jõudis haripunkti 21. mail 1998 ja hakkas seejärel vähenema. Aasta hiljem tehtud vaatlused näitasid, et see tekitas 0,4 Päikese massi jagu rauda. "Messier 96". Messier Objects. Vaadatud 13. juuni 2019. "Messier 96". NASA. Vaadatud 13. juuni 2019. "Portrait of an imperfect but beautiful spiral". ESO. Vaadatud 13. juuni 2019. "Supernova 1998bu in M96". Messier SEDS. Vaadatud 13. juuni 2019.
Messier 95

Messier 95 (ka M95 ja NGC 3351) on spiraalgalaktika, mis asub Lõvi tähtkujus. Galaktika avastas 1781. aastal Prantsuse astronoom Pierre Méchain ning tema kaasmaalane Charles Messier lisas selle neli päeva hiljem oma kataloogi. "Messier 95". NASA. Vaadatud 13. juuni 2019.
Messier 5

Messier 5 (ka M5 ja NGC 5904) on kerasparv, mis asub Mao tähtkujus. Parve avastas 1702. aastal Gottfried Kirch. 1764. aastal vaatles seda Charles Messier, kuid pidas seda ilma tähtedeta udukoguks. 1791. aastal vaatles parve William Herschel, kes tegi kindlaks, et see on täheparv ja loendas selles sisalduvat umbes 200 tähte. Messier 5 laius on 165 valgusaastat ja see on Linnutee üks suurimaid kerasparvi, sisaldades üle 100 000 tähe. Parve vanus on 13 miljardit aastat, mis teeb sellest Linnutee ühe vanima kerasparve. Messier 5 asub Maast 24 500 valgusaasta kaugusel. "Messier 5". Messier Objects. Vaadatud 13. juuni 2019. "Messier 5". NASA. Vaadatud 13. juuni 2019. "Messier 5 (M5) – The NGC 5904 Globular Cluster". Universe Today. Vaadatud 13. juuni 2019.
NGC 6633

NGC 6633 on hajusparv, mis asub Maokandja tähtkujus. Parve avastas 1745-1746. aastal Philippe Loys de Chéseaux ja uuesti avastas parve 1783. aastal Caroline Herschel. Parv sisaldab umbes 30 tähte ja see asub 660 miljoni valgusaasta kaugusel. "NGC 6633". Messier SEDS. Vaadatud 13. juuni 2019.
Sepa

Sepa nime kannab Eestis mitu kohta: Sepa on küla Saare maakonnas Saaremaa vallas Sepa on küla Tartu maakonnas Tartu vallas Sepaküla on küla Lääne maakonnas Haapsalu linnas Sepaküla on küla Pärnu maakonnas Põhja-Pärnumaa vallas Sepa oli küla Saare maakonnas Pihtla vallas, mis 2017. aasta Eesti omavalitsuste haldusreformi käigus liideti küla Salavere külaga. Sepa on perekonnanimi. Sepa järv asub Rapla maakonnas Märjamaa vallas Sepa oli Vana-Egiptuse jumalus
Messier 9

Messier 9 (ka M9 ja NGC 6333) on kerasparv, mis asub Maokandja tähtkujus. Parv asub tähtkuju lõunaosas, Eta Ophiuchist edelas. Messier 9 avastas 3. juunil 1764 Charles Messier, kes kirjeldas seda kui ilma tähtedeta udukogu. 1783. aastal vaatles seda William Herschel, kes leidis sellest tähed. Messier 9 on üks lähimaid kerasparvi Linnutee keskosale, jäädes sellest umbes 5500 valgusaasta ja Päikesest 25800 valgusaasta kaugusele. Parve tähesuurus on 7,9 ja absoluutne tähesuurus on -8,04. Messier 9 on kokku 120 000 korda heledam kui Päike. "Messier 9". Messier Objects. Vaadatud 13. juuni 2019. "Messier 9". NASA. Vaadatud 13. juuni 2019. "Glittering jewels of Messier 9". ESA Hubble. Vaadatud 13. juuni 2019.[alaline kõdulink] "Messier 9 (M9) – The NGC 6333 Globular Cluster". Universe Today. Vaadatud 13. juuni 2019.
Messier 10

Messier 10 (ka M10 ja NGC 6254) on kerasparv, mis asub Maokandja tähtkujus. Parve avastas 29. mail 1764 Charles Messier, kes lisas selle oma kataloogi ja kirjeldas seda kui tähtedeta udukogu. 1774. aastal vaatles seda Saksa astronoom Johann Elert Bode, kes jõudis samale järeldusele. Suuremat teleskoopi kasutanud William Herschel suutis parves eristada tähti. Esimesena proovis parve kaugust Maast mõõta Harlow Shapley, kes sai tulemuseks 33 000 valgusaastat. Parv on 83 valgusaastat lai ning asub Maast umbes 14 000 valgusaasta kaugusel. Messier 10 tähesuurus on 6,4. See asub Linnutee keskosast 16 000 valgusaasta kaugusel. "Messier 10". Messier Objects. Vaadatud 13. juuni 2019. "Messier 10 (M10) – The NGC 6254 Globular Cluster". Universe Today. Vaadatud 13. juuni 2019. "Messier 10". NASA. Vaadatud 13. juuni 2019.
Messier 12

Messier 12 (ka M12 ja NGC 6128) on kerasparv, mis asub Maokandja tähtkujus. Parve avastas 30. mail 1764 Prantsuse astronoom Charles Messier, kes kirjeldas seda kui tähtedeta udukogu. See on 75 valgusaastat lai ning asub Maast 15 700 valgusaasta kaugusel. Parves on umbes 200 000 tähte. Messier 12 on võrdlemisi hõre täheparv ja arvatakse, et see oli kunagi tihe hajusparv. Parvest on leitud 13 muutlikku tähte ning see liigub Päikesesüsteemi suunas kiirusega 16 km/s. 2006. aastal avaldatud teadustöö kohaselt on parvel ebatavaliselt vähe madala massiga tähti. Töö autorid leidsid, et need tõmbas parvest välja Linnutee gravitatsioon. "Messier 12". Messier Objects. Vaadatud 13. juunil 2019. "How to Steal a Million Stars?". European Southern Observatory. Originaali arhiivikoopia seisuga 8. veebruar 2007. Vaadatud 13. juunil 2019. "Messier 12 (M12) – The NGC 6118 Globular Cluster". Universe Today. Vaadatud 13. juunil 2019.
Messier 19

Messier 19 (ka M19 ja NGC 6273) on kerasparv, mis asub Maokandja tähtkujus. Parve avastas 5. juunil 1764 Charles Messier. 1784. aastal vaatles William Herschel parve tähti. Messier 19 on umbes 11,9 miljardit aastat vana ja see on üks lamedamaid kerasparvi, mistõttu võib parve kuju olla arvatust teistsugune. Parv asub Maast 28 700 valgusaasta kaugusel ning on üsna lähedal Linnutee keskosale, asudes sellest umbes 6500 valgusaasta kaugusel. "Messier 12 (M12) – The NGC 6118 Globular Cluster". Universe Today. Vaadatud 14. juuni 2019.
Messier 62

Messier 62 (ka M62 ja NGC 6266) on kerasparv, mis asub Maokandja tähtkujus. Parve avastas 7. juunil 1771 Charles Messier, kes lisas selle 1779. aastal oma kataloogi. Messier 62 kuulub Linnutee kümne massiivseima ja heledaima kerasparve hulka. Parve absoluutne tähesuurus on –9,18 ja selle mass on umbes 1,22×106 Päikese massi. Messier 62 asub Maast 22 200 valgusaasta kaugusel ja jääb Linnutee keskosast 5500 valgusaasta kaugusele. "Messier 62". Messier Objects. Vaadatud 14. juuni 2019. "Messier 62". NASA. Vaadatud 14. juuni 2019.
Messier 107

Messier 107 (ka M107 ja NGC 6171) on kerasparv, mis asub Maokandja tähtkujus. Parve avastas aprillis 1782 Pierre Méchain ja temast sõltumatult 1793. aastal William Herschel. See on viimane Messier' kataloogi lisatud kerasparv ja tõenäoliselt viimane leitud Messier' objekt. Parve lisas 1947. aastal kataloogi Helen Sawyer Hogg, kes avastas selle ja veel kolm objekti Méchaini kirjutatud kirjast. Messier 107 asub Maast 20 900 ja Linnutee keskosast 9800 valgusaasta kaugusel. Parv sisaldab umbes 100 000 tähte. "Messier 107". Messier SEDS. Vaadatud 14. juuni 2019. "Messier 107". Messier Objects. Vaadatud 14. juuni 2019.
Zimbabwe ülikool

Zimbabwe ülikool (inglise keeles University of Zimbabwe) on ülikool Zimbabwes Harare lähedal; ühtlasi vanim ja suurim Zimbabwe ülikool. Ülikool asutati 1952. Ülikoolis on kümme teaduskonda. Ülikoolis õpib üle 11 000 üliõpilase. Koduleht
Asuncióni ülikool

Asuncióni ülikool (hispaania keeles Universidad Nacional de Asunción) on ülikool Paraguays Asunciónis ja San Lorenzos; ühtlasi riigi vanim ja suurim ülikool. Ülikool asutati 1889. Ülikoolis õpib umbes 36 000 üliõpilast (2006). Koduleht
Rahuülikool

Rahuülikool (inglise keeles University for Peace, lühendatult UPEACE) on ülikooli staatusega rahvusvaheline organisatsioon, mille peamine ülikoolilinnak asub Costa Ricas. Organisatsiooni eesmärkide seas on hariduse kaudu edendada ühiskonnas rahumeeleolusid, tolerantsust, stimuleerida koostööd. Organisatsioon asutati 1989 Ühinenud Rahvaste Organisatsiooni Peaassamblee eestvedamisel. Koolis õpib 96 üliõpilast (õppeaastal 2018-2019). Koduleht
Sarajevo ülikool

Sarajevo ülikool (bosnia keeles Univerzitet u Sarajevu) on ülikool Bosnia ja Hertsegoviinas Sarajevos; ühtlasi riigi vanim ülikool. Kooli ajalugu ulatub aastasse 1531, kui asutati islami õiguskolledž. Ülikooli staatuses on alates 1940. Ülikoolis õpib üle 55 000 üliõpilase. Koduleht
Njala ülikool

Njala ülikool (inglise keeles Njala University) on ülikool Sierra Leones Njala linnas. See ülikool on suuruselt riigi teine (suurim on Fourah Bay ülikool) Ülikool asutati 1964. Ülikoolis õpib üle 20 000 üliõpilase. Koduleht
Mehhiko Rahvuslik Ülikool

Mehhiko Rahvuslik Ülikool (hispaania keeles Universidad Nacional Autónoma de México) on ülikool Mehhikos México linnas; ühtlasi suurim ja vanim Mehhiko ülikool ja ühtlasi üks maailma suurimaid ülikoole. Ülikool asutati 1551. Ülikoolis õpib üle 292 000 üliõpilase ja seal õpetab üle 42 000 õppejõu (mõlemad seisuga 2007). Koduleht
Hieronymos II

Hieronymos II (sündinud 10. märts 1938) on Kreeka Õigeusu Kiriku eestseisja, kelle ametinimetus on Ateena ja kogu Kreeka peapiiskop.
Lagose Ülikool

Lagose Ülikool (inglise keeles University of Lagos) on ülikool Nigeerias Lagoses. Ülikool asutati 1962. Ülikoolis õpib umbes 39 000 üliõpilast. Koduleht
Guami Ülikool

Guami ülikool (tšamorro keeles Unibetsedåt Guåhan) on ülikool Guamis Mangilao asulas. Ülikool asutati 1952. Ülikoolis õpib umbes 4000 üliõpilast. Koduleht
Bukaresti ülikool

Bukaresti ülikool (rumeenia keeles Universitatea din București) on ülikool Rumeenias Bukarestis; ühtlasi riigi suurim ülikool. Ülikool asutati 1694 ja täieõiguslikuks ülikooliks sai 1864. Ülikoolis õpib umbes 34 000 üliõpilast (2009). Koduleht
Kapi keel

Kapi keel on Austroneesia keelkonna Lääne-Okeaania keelte Põhja-Uus Guinea harusse kuuluv keel, mida räägivad kapid Paapua Uus-Guineas Sandauni provintsis. Kõnelejate arv oli 2003. aastal ligikaudu 3500. http://www.ethnologue.com/language/ykm
Barnardi täht

Barnardi täht on punane kääbus, mis asub Maokandja tähtkujus. See asub Maast 5,9 valgusaasta kaugusel ja see on neljas Maale lähim täht ning sellest lähemal asub ainult Alpha Centauri kolmiksüsteem. Barnardi tähe tähesuurus on 9,5 ning seda ei saa palja silmaga vaadelda. Täht on nimetatud Ameerika astronoomi E. E. Barnardi järgi, kes arvutas välja selle omaliikumise. Barnardi tähe omaliikumine on 10,3 kaaresekundit aastas ja see on suurim teadaolev omaliikumine. Täht on umbes 10 kuni 12 miljardit aastat vana. "Star Facts: Barnard's Star (Gliese 699)". Astronomy Trek. Vaadatud 14. juuni 2019.
UNESCO maailmapärand Mauritaanias

Mauritaania alal on UNESCO maailmapärandi nimistus kaks objekti ja kolm objekti kandidaati. Nimistusse on kantud: üks kultuuripärandi objekt: 1996 Ouadane'i, Chinguetti, Tichitti ja Oualata muistne ''ksour'' üks looduspärandi objekt: 1989 Banc d'Arguini rahvuspark nimistusse kandideerib alates 2001. aastast veel kolm objekti UNESCO maailmapärand Mauritaanias. UNESCO maailmapärandi koduleht. Inglise keeles (vaadatud 14. juunil 2019) "Ouadane'i, Chinguetti, Tichitti ja Oualata muistne ksour". UNESCO Maailmapärandi koduleht. Inglise keeles (vaadatud 14. juunil 2019) "Banc d'Arguini rahvuspark". UNESCO Maailmapärandi koduleht. Inglise keeles (vaadatud 14. juunil 2019) UNESCO maailmapärand Mauritaanias. UNESCO maailmapärandi koduleht. Inglise keeles (vaadatud 14. juunil 2019)
Al-Azhari ülikool

Al-Azhari ülikool on ülikool Egiptuses Kairos; ühtlasi tähtsaim islamiusuliste kõrgem haridusasutus. Ülikool asutati 972. Ülikoolis õpib üle 375 000 üliõpilase (2004). Koduleht
Al-Qarawiyyini ülikool

Al-Qarawiyyini ülikool (ka Al-Karaouine'i ülikool; inglise keeles University of Al Quaraouiyine) on ülikool Marokos Fèsis; arvatavasti maailma vanim ülikool. Ülikool asutati 859. aastal. Ülikoolis õpib üle 8000 üliõpilase (2012). Koduleht
Gediminase-nimeline Vilniuse Tehnikaülikool

Gediminase-nimeline Vilniuse Tehnikaülikool (leedu keeles Vilniaus Gedimino technikos universitetas, lühend VGTU) on tehnikaülikool Leedus Vilniuses; ühtlasi riigi tähtsaim tehnikakool. Ülikooli rektor on Alfonsas Daniūnas. Ülikool asutati 1956 kui Kaunase Polütehnilisee Instituudi filiaal. Aastal 1969 sai tast Vilniuse Ehitusinseneride Instituut (Vilniaus inžinerinis statybos institutas). Ülikoolis õpib üle 11 000 üliõpilase. Ülikoolis on 10 teaduskonda. Koduleht
Tondinahk

Tondinahk, ka moleskiin ja moolskin (inglise keelest moleskin 'mutinahk') on tugevdatud atlass-sidusega puuvillkangas, mille pealispind on karvastatud veluuritaoliseks. Kangast on kasutatud töörõivaste valmistamiseks ja raamatuköitmisel kaanekattematerjalina. Oliivroheline tondinahk on parempoolseim fustian'i ja linase kanga kõrval http://eki.ee/dict/ekss/index.cgi?Q=tondinahk A. Tervonen. Kangad. Argo, 2016 http://eki.ee/dict/vsl/index.cgi?Q=moleskiin&F=M&C06=et Young Lee. Digging into Moleskin – Textile Tales
Braunschweigi Tehnikaülikool

Braunschweigi Tehnikaülikool (saksa keeles Technische Universität Braunschweig) on tehnikaülikool Saksamaal Braunschweigis. Ülikool asutati 1745. Ülikoolis õpib üle 16 809 üliõpilase (2022). Braunschweig, Technische Universität. "TU Braunschweig in Figures". www.tu-braunschweig.de (inglise). Vaadatud 4. aprillil 2023. Koduleht
Kappa

Kappa võib tähendada mitut asja: Kappa, itaalia moefirma ja kaubamärk, Kappa, olend jaapani mütoloogias, Kappa saar Väike-Pakri ja Suur-Pakri saare vahel. Kapa
Vallikraavi sild

Vallikraavi sild on pöördsild Pärnus. See on pööramisega avatav kahes osas jalakäijate sild üle Pärnu vallikraavi suudme. Kui sild on lahti, siis saavad sealt veesõidukid läbi sõita. Silla ehitas 2008. aastal Pärnu sadama omanikfirma Transcom, kuna mõned aastad varem oli firma endale saanud linnale kuulunud sadama aktsiad ja pidi vastutasuks üle vallikraavi suudme silla ehitama ning selle avalikku kasutusse andma. Silla maksumus oli 10 miljonit krooni. Pärnu sillad Heikki Aasaru (1. august 2008). "Pärnus avati üle vallikraavi viiv jalakäijate sild". ERR. Vaadatud 10.05.2021.
Masoni maakond (Washington)

Masoni maakond (Mason County) on maakond USA-s Washingtoni osariigis. 2010. aasta rahvaloenduse järgi elas maakonnas 60 699 inimest. Maakonna halduskeskus ja ühtlasi ka ainuke linn on Shelton. Maakond moodustati 13. märtsil 1854. Masoni maakonna kogupindala on 2720 km², millest 2480 km² on maa ja 240 km² veepindala. Maakonnas asuvad Olympic Mountains, Squaxini saar, Harstine'i saar, Cushmani järv ja Masoni järv. 2020 United States Census, vaadatud 1.01.2022.
Isle of Meadows

Isle of Meadows on 40 hektari suurune asustamata saar, mis asub Staten Islandi lääneranna lähedal Arthur Killi nimelises loodeväinas. Saar on looduskaitse all ning seal pesitsevad haigurlased ja iibised. Saar ei ole külastajatele avatud. Shooters Island Prall's Island
Prall's Island

Prall's Island on 36-hektari suurune asustamata saar, mis asub Staten Islandi lääneranna lähedal Arthur Killi nimelises loodeväinas. Staten Island Shooters Island Isle of Meadows
Shooters Island

Shooters Island on 17-hektariline asustamata saar, mis asub suurema Staten Islandi põhjaranna lähedal loodeväinas nimega Kill Van Kull. New Yorgi linna ning New Jersey osariigi vaheline piir läbib väikest saart kagust loodesse.
Pratjekabuddha

Pratjekabuddha ehk pratjekabuda (sanskriti keeles pratyekabuddha paali keeles paccekabuddha ‘üksikbuddha, buddha iseenese jaoks’; tiibeti keeles rang sangs rgyas; hiina keeles 獨覺 dujue; jaapani keeles dokugaku) on budismis inimene, kes üksinda omal jõul on jõudnud ülimasse täielikku virgumisse ehk saanud budaks, kuid jääbki üksikuks ega õpeta oma kogemust teistele. Arvatakse, et pratjekabuddhad ilmuvad samadel ajastutel kui budadki, kuid ei kohtu nendega kunagi. Teiste arvamuste kohaselt ilmuvad pratjekabuddhad just sel ajal, kui budasid ei ole. Üheaegselt võib olemas olla piiramatul hulgal pratjekabuddhasid. Kuna pratjekabuddhad elavad üksinda ega õpeta kedagi, siis on nende kohta vähe tekste, kuid mahajaana suutrates mainitakse ‘pratjekabuddhade sõidukit’ (pratyekabuddhayāna) alati ühena kolmest sõidukist koos ’bodhisattvate sõiduki’ ja ’šraavakate sõidukiga’ kui üht võimalikku vabanemisteed. Ida mõtteloo leksikon. [1] Charles Eliot, Hinduism and Buddhism, 3 Volumes, London, 1922, I 344–5
Sileesia Tehnikaülikool

Sileesia Tehnikaülikool (poola keeles Politechnika Śląska) on tehnikaülikool Poolas Gliwices. Ülikool asutati 1945 Katowices. Tänapäeval asub enamik teaduskondi Gliwices. Ülikoolis õpib üle 28 000 üliõpilase (umbes 2014). Koduleht
Xunhua Salari autonoomne maakond

Xunhua Salari autonoomne maakond on autonoomne maakond Hiina Rahvavabariigis Qinghai provintsis Haidongi ringkonnas. Maakond piirneb idas Gansu provintsiga ning lõunas ja läänes Huangnani Tiibeti autonoomse ringkonnaga. Xunhua autonoomne maakond koosneb ühest suurvallast, viiest vallast ja neljast rahvusvallast: Jishi suurvald (积石镇) maakonna põhjaosas, 128 km², umbes 24 000 elanikku, koosneb 17 külakomiteest (村委会) Jiezi vald (街子乡), maakonna põhjaosas, 62,1 km², umbes 15 000 elanikku, koosneb 19 külakomiteest Qingshui vald (清水乡), maakonna kirdeosas, 159 km², umbes 8000 elanikku, koosneb 12 külakomiteest Mengda vald (孟达乡), maakonna kirdeosas, 118 km², umbes 3000 elanikku Baizhuangi vald (白庄乡), maakonna idaosas, 154,3 km², umbes 18 000 elanikku, koosneb 27 külakomiteest Qagan Dosi vald (查汗都斯乡), maakonna lääneosas, 69,3 km², umbes 12 000 elanikku, koosneb 16 külakomiteest Ondori Tiibeti vald (文都藏族乡), maakonna lääneosas, 218 km², umbes 8000 elanikku, koosneb 16 külakomiteest Garingi Tiibeti vald (尕楞藏族乡), maakonna edelaosas, 226 km², umbes 5000 elanikku, koosneb 11 külakomiteest Gangca Tiibeti vald (岗察藏族乡), maakonna edelaosas, 402,5 km², umbes 2000 elanikku, koosneb 3 karjusekomiteest (牧委会) Daowei Tiibeti vald (道帏藏族乡), maakonna kaguosas, 562,9 km², umbes 12 000 elanikku, koosneb 27 külakomiteest 2000. aasta rahvaloenduse järgi oli Xunhuas 104 452 elaniku. Rahvastikutihedus oli 49,74 inimest km² kohta. Hiina haldusjaotus
Poznańi Tehnikaülikool

Poznańi Tehnikaülikool (poola keeles Politechnika Poznańska) on tehnikaülikool Poolas Poznańis. Ülikool asutati 1919. Ülikoolis õpib üle 20 500 üliõpilase (umbes 2014). Koduleht
Lublini Tehnikaülikool

Lublini Tehnikaülikool (poola keeles Liublino technikos universitetas) on tehnikaülikool Poolas Lublinis. Ülikool asutati 1953. Ülikoolis õpib üle 11 000 üliõpilase (2013). Koduleht
Hongkongi Teadus- ja Tehnikaülikool

Hongkongi Teadus- ja Tehnikaülikool (inglise keeles Hong Kong University of Science and Technology) on ülikool Hiinas Hongkongis; ühtlasi üks Aasia prestiižsemaid ülikoole. Ülikool asutati 1991. Ülikoolis õpib üle 10 000 üliõpilase. Hong Kong rankings https://web.archive.org/web/20181009092311/https://www.brandhk.gov.hk/uploads/brandhk/files/factsheets/Hong_Kong_Themes/Rankings_E_July.pdf Koduleht
Wrocławi Tehnikaülikool

Wrocławi Tehnikaülikool (poola keeles Politechnika Wrocławska) on tehnikaülikool Poolas Wrocławis. Ülikool asutati 1910. Ülikoolis õpib üle 34 000 üliõpilase (umbes 2013). Koduleht
Jaanus Kirikmäe

Jaanus Kirikmäe (sündinud 19. novembril 1965 Suure-Jaanis) on Eesti diplomaat. Kirikmäe on lõpetanud Tartu Ülikooli õigusteaduskonna 1992. aastal. Ta on end täiendanud Turu ja Leedsi ülikoolides rahvusvahelise ja Euroopa õiguse ning diplomaatia alal. Samuti on ta osalenud rahvusvahelistel kursustel Rootsi, Ühendkuningriigi ja Soome välisministeeriumide juures. 1991. aasta suvest töötas ta mõne aasta ministeeriumi õigusosakonnas ning osales Eesti-Vene läbirääkimiste riikliku delegatsiooni tegevuses. Ta on täitnud nõuniku kohustusi Eesti suursaatkondades Moskvas (1994–1998) ja Helsingis (1999–2002) ning olnud ministeeriumi õigus- ja konsulaarosakondades büroo direktor. Aastatel 2002–2007 oli Kirikmäe välisministeeriumi konsulaarosakonna peadirektor. Sellesse perioodi jäid muuhulgas Eesti astumine Euroopa Liitu ja ettevalmistus ühinemiseks Schengeni ruumiga, 2004. aasta Kagu-Aasia tsunamis kannatanute otsingute ja kojutoomise korraldamine, välisministeeriumi osalemise algatamine turismimessidel ning regulaarsete reisiinfoteadete ja -hoiatuste avaldamine. Aastatel 2007–2011 oli Kirikmäe Eesti Vabariigi peakonsul New Yorgis, konsulaarpiirkonnaga kogu Ameerika Ühendriikide territoorium. Aastatel 2011–2012 tegeles Kirikmäe energia- ja kliimapoliitikaga välismajanduse ja arengukoostöö osakonnas büroodirektorina ning Euroopa ja Atlandi-ülese koostöö osakonna vanemnõunikuna. Poliitikaosakonna rahvusvaheliste organisatsioonide büroo vanemnõunikuna 2013–2016 koordineeris Kirikmäe Eesti ÜRO Inimõiguste Nõukogu liikmesusega seotud küsimusi ning osales Euroopa Liidu Nõukogu inimõiguste töörühmas. 2016. aasta augustist kuni juunini 2017 oli Jaanus Kirikmäe peakonsul Eesti Vabariigi peakonsulaadis Peterburis, konsulaarpiirkonda kuuluvad Peterburi linn, Leningradi, Pihkva, Arhangelski, Vologda, Murmanski ja Novgorodi oblast ning Karjala Vabariik. Pärast seda, kui Venemaa ta poliitilistel põhjustel riigist välja saatis , töötab ta Eesti Välisministeeriumis nõunikuna. 2008 Valgetähe V klassi teenetemärk 2012 Välisministeeriumi hõbedane teenetemärk Jaanus Kirikmäe on abielus Merle Kirikmäega. "Venemaa saadab välja Eesti peakonsuli Peterburis ja Pihkva esinduse juhi" ERR, 31. mai 2017 Eesti riiklike teenetemärkide kavaleride andmebaas presidendi kantselei kodulehel (president.ee).
Krepp

Krepp (tekstiili nimena prantsuse keelest le crêpe, pärit ladinakeelsest crispus 'kähar', 'kobruline') on üldnimetus kangastele, mida iseloomustab matt ja teraline või laineline pealispind. Kreppkangad jaotatakse ehtsateks kreppideks (krepplõngast kootud krepid) ja krepi jäljenditeks (kreppsiduses kootud või kanga lõppviimistlusega loodud krepid). Krepp-pind võib esineda igast materjalist kiu puhul, nii siidkrepina kui villase krepina. Krepi pind on saavutatud erinevate kreppide puhul erinevate vahenditega: ehtsad krepid: kangas on kootud labases siduses, kuid on kasutatud ülitugeva keeruga krepplõnga (täiskreppkangaste puhul nii lõimes kui koes, poolkreppkangaste puhul ühes kahest) Täiskreppkangad on žoržett, kreppšifoon, India krepp ja krepp-romään. Poolkreppkangad on krepdešiin, krepšinett, marokään, kreppsatään, puukooremustriline krepp ja sammalkrepp kreppsiduses kootud krepi jäljendid: segakirjalise krobelise pinnaga kangas on kootud erilises siduses (liivakrepp ja jääkrepp) järelviimistlusega tehtud krepi jäljendid: kangas on tavalisest lõngast, kuid krepiline pind on tekitatud kalandriga Krepplõngaks nimetatakse lõngu, mille ühel meetril on umbes 2000 keerdu. Krepplõngast kootud kangad kipuvad pinge tõttu äärtest rulluma ja selle vältimiseks kasutatakse kudumisel vaheldumisi s- ja z-keeruga lõngu kas üksikult (1S/1Z) või kahekaupa (2S/2Z) vaheldumisi, seda nii koe- kui lõimelõngades. Kreppkangad ei kortsu kergesti ja moodustavad ilusaid drapeeringuid. Kuid eriti ehtsaid kreppe on raske hooldada, lõikeääred lähevad kergesti narmendama ning rulluvad ja kangas tõmbub pesus tugevalt kokku. Alates 20. sajandi algusest on must krepp omandanud olulise koha leinarõivastes (kasvõi vaid musta krepist leinalindina). Siidsamet- ja siidkrepptanu, 1885 Žoržetist õhtukleit, umbes 1930. a Läbipaistvast siidkrepist rätik, 1945. ja 1970. aasta vahemikust Korallpunase kreppkleidi detail. 1960. aastad Siid-chirimenist õmmeldud ja tikitud kimono detail Krepp-paber A. Tervonen. Kangad. Argo, 2016 "Arhiivikoopia". Originaali arhiivikoopia seisuga 8. juuni 2020. Vaadatud 14. juunil 2019.{{netiviide}}: CS1 hooldus: arhiivikoopia kasutusel pealkirjana (link) http://eki.ee/dict/ekss/index.cgi?Q=krepp
Juba Ülikool

Juba ülikool (inglise keeles University of Juba) on ülikool Lõuna-Sudaanis Jubas. Juba ülikool on üks seitsmest Lõuna-Sudaani ülikoolist. Ülikool asutati 1975, kuid esimesed üliõpilased alustasid õpinguid 1977. Juba ülikoolis õpib üle 18 tuhande üliõpilase. "University Of Juba". Originaali arhiivikoopia seisuga 30. juuni 2019. Vaadatud 14. juunil 2019. Koduleht